
                                                               PATVIRTINTA                                                                                    
                                                               Klaipėdos r. Dituvos Aleksandro Teodoro Kuršaičio 
                                                               pagrindinės mokyklos  direktoriaus
                                                               2025 m. rugpjūčio 29 d. įsakymu Nr. D1-124

[bookmark: _Hlk208477867]KLAIPĖDOS R. DITUVOS ALEKSANDRO TEODORO KURŠAIČIO PAGRINDINĖS MOKYKLOS  MOKINIŲ UGDYMO NE MOKYKLOS APLINKOJE ORGANIZAVIMO APRAŠAS
I SKYRIUS
BENDROSIOS NUOSTATOS
1. Klaipėdos r. Dituvos Aleksandro Teodoro Kuršaičio pagrindinės mokyklos  (toliau – Mokykla) ugdymo ne mokyklos aplinkoje organizavimo aprašas (toliau – Aprašas) numato ugdymo ne mokyklos aplinkoje tikslus, formas, trukmę ir reikalavimus mokinių saugumui bei prasmingam ugdymo laiko panaudojimui užtikrinti. Aprašo nuostatos netaikomos vykimui į fizinio ugdymo pamokas, kai jos organizuojamas baseinuose ar sporto aikštynuose ir vykstama ne rečiau kas dvi savaites.
2. Mokinių mokymosi procesas turi būti organizuojamas ne tik Mokykloje ir jos aplinkoje, bet ir ne Mokyklos aplinkose, organizuojant išvykas į muziejų, teatrą, galeriją, parką, STEAM atviros prieigos centrus ar kitas mokymuisi aktualias aplinkas.
3. Mokytojas ugdymo procesą organizuodamas ne Mokyklos aplinkoje, priima ir derina sprendimus dėl organizavimo laiko, vietos, formos, turinio atitikties Bendrosioms programoms bei saugumo reikalavimams. Ugdymo procese skiria prasmingas užduotis, vertina mokymosi pažangą.
II SKYRIUS
UGDYMO NE MOKYKLOS APLINKOJE ORGANIZAVIMO FORMOS IR TRUKMĖ
4. Atsižvelgiant į dalyko bendrosios programos mokymosi turinį, ugdymo procesas ne Mokyklos aplinkoje gali būti organizuojamas vykdant:
4.1. išvykas, t. y. išvykimus iš Mokyklos mokymosi tikslais: į muziejus, STEAM centrus, parkus, sporto aikštynus, baseinus ar kitus objektus, erdves, kuriose organizuojamas ugdymo procesas;
4.2. pažintines veiklas, kaip neformaliojo vaikų švietimo veiklas, skirtas vaikų ir jaunimo tautiniam, pilietiniam ir kultūriniam ugdymui skatinti.
5. Pažintinės veiklos organizavimo formos:
5.1. ekskursija – turistinių objektų lankymas nustatytu maršrutu ugdymo tikslais, kurį vykdo gidas arba mokytojas; gidas – asmuo, kuris suteikia specialią informaciją apie lankomus muziejus, meno galerijas, gamtos, kultūros, mokslo, parodų ar kitus objektus arba vietoves;
5.2. turistinė stovykla – trumpalaikio vaikų poilsio organizavimo forma į rekreacinę teritoriją su įrengta stovyklaviete;
5.3. sąskrydis – organizuotas vaikų susibūrimas gamtinėje aplinkoje (stovyklavietėje) poilsio ar ugdymo tikslais;
5.4. vaikų turizmo renginys – trumpalaikės neformaliojo vaikų švietimo programos (gali būti sudedamoji formaliojo ir neformaliojo švietimo programos dalis) vykdymas keičiant vietą pažintiniais, rekreaciniais ir sportiniais tikslais;
5.5. žygis – ugdymo tikslais organizuotas keliavimas nustatytu maršrutu pėsčiomis ar naudojant įvairias priemones;
5.6. varžybos – organizuotas vaikų (jų grupių) rungtyniavimas ugdymo tikslais;
5.7. kitos Mokyklos vykdomos pažintinės veiklos formos.
6. Ugdymo proceso ne Mokyklos aplinkoje trukmė gali būti:
6.1. trumpalaikė (nuo vienos iki kelių valandų);
6.2. visos dienos (trukmė ilgesnė nei per dieną nustatytas pamokų laikas);
6.3. ilgesnė nei vienos dienos (trunka ilgiau nei vieną ugdymo dieną, įskaitant kelionę ir apgyvendinimą).
7. Ugdymas ne Mokyklos aplinkoje gali būti organizuojamas:
7.1. artimoje aplinkoje, netoli Mokyklos esančiose organizacijose, viešose erdvėse ar parkuose ir kituose objektuose;
7.2. savivaldybės teritorijoje;
7.3. kitos savivaldybės teritorijoje;
7.4. kitoje šalyje.
III SKYRIUS
UGDYMO NE MOKYKLOS APLINKOJE PLANAVIMAS IR ORGANIZAVIMAS
8. Ugdymo ne Mokyklos aplinkoje poreikį numato mokytojai, atsižvelgdami į dalyko bendrojoje programoje numatytus tikslus. Poreikis organizuoti ugdymą ne Mokyklos aplinkoje ir tam reikalingi resursai derinami su Mokyklos direktoriumi ar jo įgaliotu asmeniu. Planuojant organizuoti ugdymą ne Mokyklos aplinkoje rekomenduojama atsižvelgti į veiklos į šiuos veiksnius: 
8.1. tikslingumo: numatyti, kaip suplanuotos veiklos padės siekti dalyko programoje numatytų tikslų, kokios užduotys bus skiriamos mokiniams ir kaip bus vertinama jų pažanga;
8.2. mokinių saugumo: numatyti mokinių saugumą užtikrinančias priemones mokiniams esant ne Mokyklos aplinkoje;
8.3.  įtraukumo: siūlant  veiklas atsižvelgti į mokinių mokymosi poreikių įvairovę ir sudaryti sąlygas visiems mokiniams dalyvauti planuojamose veiklose, numatant įvairius mokinių įsitraukimo į veiklas būdus;
8.4. ekonomiškumo: įvertinti, kokių papildomų žmogiškųjų ir finansinių išteklių gali pareikalauti ši veikla ir ar Mokykla gali juos skirti;
8.5. rizikų tikimybės: apsvarstyti galimas rizikas ir numatyti jų įveikimo būdus.
9. Siekiant, kad ugdymas ne Mokyklos aplinkoje sukurtų prielaidas mokiniams patirti gilesnę mokymosi patirtį, rekomenduojama:
9.1. numatyti konkrečius uždavinius, kuriems pasiekti ugdymo procese reikalingos kitokios aplinkos;
9.2. ugdymo procese organizuoti aktyvias mokymosi veiklas, pritaikytas kitokiai aplinkai, kurios negalimos organizuoti mokantis klasėje.
10. Išvykos, pažintinės veiklos (toliau – Išvyka) vadovas:
10.1. rengdamas Išvykos programą numato detalų maršrutą (atsižvelgia į dalyvių amžių, jų sveikatos būklę, nustato išvykimo, atvykimo vietą ir laiką);
10.2. prieš 5 dienas informuoja Mokyklos direktorių apie Išvykos tikslą, programą, pateikia 1 ir 2 priedus;
10.3. iš anksto informuoja, suderina užduotis su dalykų mokytojais, kurių pamokose mokiniai nedalyvaus, užpildo 2 priedą;
10.4. informuoja mokinių tėvus (globėjus, rūpintojus) dėl organizuojamos Išvykos elektroniniame Tamo dienyne arba sutikimo forma 3 priedas;
10.5. supažindina mokinius su Išvykos tikslais, programa, aptaria išvykos vykdymą, paskirsto mokiniams užduotis, numato refleksijos formas; 
10.6. įtraukia lydinčius asmenis į parengiamuosius darbus, numato jų pareigas, priskiria lydintiems asmenims mokinių grupes, už kurių saugumą jie atsakingi.
11. Išvykos vadovas ir dalykų mokytojai tą dieną elektroninio dienyno pamokos temai skirtoje uždavinius, lankomumo nežymi.
12. Jei pamoka vyksta, kai yra išvykę keli mokiniai, tada mokinių nedalyvavimas vietoje nurodo, kad vykdomas ugdymas ne Mokyklos aplinkoje, nurodo temą, pamokos pamokose žymimas ,,n“ raide. Praleistas pamokas klasės vadovas pateisina direktoriaus įsakymu.
IV SKYRIUS
SAUGUMO REIKALAVIMAI IR ATSAKOMYBĖS
13. Organizuojant Išvyką ir siekiant užtikrinti besimokančiųjų saugumą, yra skiriami lydintys asmenys ir išvykos vadovas. Lydintys asmenys – suaugę asmenys, dirbantys Mokykloje. Lydinčiųjų asmenų skaičius priklauso nuo išvykoje dalyvaujančių mokinių skaičiaus:
13.1. jeigu Išvykoje dalyvauja mažiau nei 15 mokinių, skiriamas išvykos vadovas ir lydintis asmuo;
13.2. jeigu Išvykoje dalyvauja daugiau kaip 30 mokinių, skiriamas Išvykos vadovas ir 2 lydintys asmenys;
13.3. organizuojant Išvyką į užsienį, skiriamas Išvykos vadovas ir lydintys asmenys santykiu 15 mokinių – 2 lydintys asmenys; 30 mokinių – 4 lydintys asmenys; 
14. 1–2 klasių mokiniams organizuojamos Išvykos ne į ilgesnės nei vienos ugdymo dienos trukmės.
15. Siekiant užtikrinti mokinių saugumą organizuojant ugdymą ne Mokyklos aplinkoje, nustatoma, kad:
15.1. Mokyklos direktorius ar jo įgaliotos asmuo:
15.1.1. skiria ir tvirtina asmenį, atsakingą už ugdymo ne Mokyklos aplinkoje organizavimą; 
15.1.2. vertina galimas rizikas ir kitus veiksnius, teikia pritarimą / neteikia pritarimo planuojamai Išvykai;
15.1.3. priima Išvykos vadovo prašymą dėl Išvykos, skiria ir tvirtina Išvykos vadovą ir lydinčiuosius asmenis, tvirtina Išvykos dalyvių sąrašą;
15.1.4. atsižvelgdamas į planuojamos veiklos specifiką, mokinių amžių ir jų specialiuosius ugdymo(si) poreikius, gali nustatyti dalyvaujančiųjų išvykoje skaičių ir kitokį lydinčių asmenų skaičių;
15.2. Išvykos vadovas:
15.2.1. numato parengiamuosius darbus; 
15.2.2. numato galimas rizikas ir pasirengimą joms valdyti;
15.2.3. priima vadybinius sprendimus, reikalingus mokymuisi ne Mokyklos aplinkoje įgyvendinti;
15.2.4. pristato suplanuotų veiklų planą mokiniams ir jų tėvams (globėjams, rūpintojams);
[bookmark: _Hlk191371737]15.2.5. įtraukia lydinčius asmenis į parengiamuosius darbus, numato jų pareigas;
15.2.6. užtikrina numatytų veiklų įgyvendinimą ir sąlygas numatytiems ugdymo tikslams pasiekti;
15.2.7. užtikrina, kad organizuojant Išvyką būtų laikomasi šių procedūrų: 
15.2.7.1. ne vėliau kaip prieš 5 darbo dienas iki numatomos Išvykos dienos pateikia prašymą leisti dalyvauti Išvykoje (1 priedas);
15.2.7.2. ne vėliau kaip prieš 10 darbo dienų iki numatomos Išvykos dienos pateikia Prašymą leisti vykti į komandiruotę, kai vykstama į Išvyką užsienyje (1 priedas);
15.2.7.3. kartu su Prašymu sekretorei pateikia mokinių tėvų raštiškus sutikimus;
15.2.7.4. supažindina Išvykoje dalyvaujančius mokinius su Išvykos pobūdį atitinkančiomis saugaus elgesio taisyklėmis (4 priedas).
15.2.7.5. Saugos instruktavimus registruoja tam skirtame žurnale pasirašytinai (5 priedas);
15.2.7.6. po Išvykos sekretorei pristato saugos instruktavimo žurnalą;
15.2.7.7. į Išvyką vyksta tik susipažinęs su Mokyklos direktoriaus įsakymu. Informuoja kitus į Išvyką vykstančius ir už mokinių saugumą atsakingus darbuotojus apie Mokyklos direktoriaus priimtą sprendimą ir nukreipia juos susipažinimui. Su įsakymu darbuotojus pasirašytinai supažindina Mokyklos sekretorė.
15.3. nepilnamečių mokinių tėvai (globėjai, rūpintojai) atsakingi už:
15.3.1. raštiško sutikimo dėl vaiko dalyvavimo planuojamose veiklose pateikimą už Išvyką atsakingam asmeniui. Sutikimas pateikiamas pagal Mokyklos parengtą formą (3 priedas) vykstant į ilgesnes nei vienos dienos išvykas. Esant trumpalaikei ar vienos dienos ugdymo ne Mokyklos aplinkoje trukmei, mokinio tėvų (globėjų, rūpintojų) sutikimai nerenkami, jie informuojami apie išvyką el. paštu arba telefonu. Mokiniams, nedalyvaujantiems Išvykoje, ugdymo procesas organizuojamas Mokykloje įprasta tvarka;
15.3.2. su Išvykai organizuoti susijusių išlaidų apmokėjimu;
15.3.3. būtinos informacijos apie vaiko sveikatą perdavimu lydintiems asmenims;
15.4. mokiniai atsakingi:
15.4.1. už dalyvavimą Išvykoje. 
15.4.2. už aptartų elgesio taisyklių laikymąsi: nekelti grėsmės sau ir kitiems keliaujant transporto priemone, nepažeisti saugaus eismo reikalavimų, atsakingai elgtis lankant numatytus objektus ir kt. (pasirašymą saugaus elgesio instruktaže).
V SKYRIUS
IŠVYKOS Į UŽSIENĮ ORGANIZAVIMAS
 16. Išvyka į užsienį mokymosi tikslais galima, jeigu Išvykos programa ir tikslai padeda siekti Bendrosiose programose numatytų ugdymo tikslų. Prieš Išvyką į užsienio šalį susipažįstama su Lietuvos Respublikos užsienio reikalų ministerijos rekomendacijomis dėl vykimo į pasirinktą šalį.
             17. Mokyklos direktorius ar jo įgaliotas asmuo, susipažinęs su mokytojo planuojamos Išvykos programos projektu, kuris rengiamas Mokyklos nustatyta tvarka, priima sprendimą dėl mokinių Išvykos į užsienį organizavimo. Mokyklos direktorius skiria Išvykos vadovą ir lydinčiuosius asmenis, su jais aptaria Išvykos programą, saugaus vykimo aplinkybes, galimas rizikas bei jų valdymą. 
             18. Išvykos į užsienį vadovas;
             18.1. sudaro detalią Išvykos programą;
             18.2. numato galimas kelionės rizikas ir jų valdymą ir aptaria su Mokyklos direktoriumi;
18.3. pateikia Išvykos programą ir detalią informaciją nepilnamečių mokinių tėvams (globėjams, rūpintojams) dėl nakvynės vietos, nurodo telefono numerį, kuriuo gali susiekti, bei kitą, jo nuožiūra, svarbią informaciją;
18.4. pateikia reikalavimus reikalingai informacijai gauti iš nepilnamečių mokinių tėvų (globėjų, rūpintojų) ir pilnamečių mokinių, kurią turi žinoti Išvykos vadovas vykdamas į Išvyką;
18.5. organizuoja vizos, jeigu reikalinga, gavimą;
             18.6. organizuoja mokinių pasirengimą vykti į Išvyką, atsižvelgdamas į Mokyklos nustatytas taisykles/reikalavimus. Neišvykusiems mokiniams ugdymo procesas organizuojamas Mokykloje įprasta tvarka;
18.7. supažindina su Išvykai į užsienį reikalinga informacija, paaiškina pagrindinius kultūrinius skirtumus, nurodo galimus informacijos šaltinius, pasiūlo mokiniams savarankiškai susipažinti su šalimi, į kurią vykstama;
18.8. supažindina su išvykos taisyklėmis.
III SKYRIUS
BAIGIAMOSIOS NUOSTATOS
 19. Pasibaigus išvykai, vadovas su mokiniais apibendrina įvykdytus tikslus ir uždavinius, įsivertina įgytas bendrąsias ir asmenines kompetencijas, vykdo išvykos refleksiją, pasidalina sėkmės istorija su kitais pedagogais, viešina išvykų patirtį Mokyklos svetainėje.
 20. Mokinio mokymosi laikas išvykose, ekskursijose ir kitais panašiais atvejais, trunkantis ilgiau nei pamoka, perskaičiuojamas į konkretaus dalyko (-ų) mokymosi laiką (pagal pamokos (-ų) trukmę).
 21. Mokykla, organizuodama išvykas vadovaujasi ugdymo plane nustatyta tvarka.
 22. Išvykos finansuojamos pagal Mokyklai skirtų lėšų galimybes arba lėšas išvykai skiria tėvai.
 23. Šiuo Aprašu privalo vadovautis Mokyklos pedagogai bei kiti asmenys, organizuojantys ir vykdantys mokinių ugdymo ne Mokyklos aplinkoje procesą.
 24. Su Aprašu pedagoginiai darbuotojai yra supažindinami pasirašytinai.
 25. Aprašas skelbiamas mokyklos interneto svetainėje.
__________________







                                                                               Klaipėdos r. Dituvos Aleksandro Teodoro 
                                                                               Kuršaičio pagrindinės mokyklos mokinių                                 
                                                                               ugdymo ne mokyklos aplinkoje 
                                                                               organizavimo aprašo
                                                                               1 priedas

__________________________________
(Vardas ir pavardė didžiosiomis raidėmis)
__________________________________
(Pareigos)

Klaipėdos r. Dituvos Aleksandro Teodoro 
Kuršaičio pagrindinės mokyklos direktorei
Linai Nedveckienei

PRAŠYMAS
DĖL LEIDIMO MOKINIAMS IŠVYKTI 
____________
(data)

Prašome leisti vykti su mokiniais (sąrašas pridedamas) į edukacinę išvyką. Mokiniai su saugaus elgesio taisyklėmis supažindinti.

	Išvykos pavadinimas
	

	Išvykos maršrutas
	

	Išvykos data
	

	Išvykimo ir grįžimo laikas
	

	Išvykos vadovas
	

	Lydintis (-ys) asmuo(-ys)
	

	Vykstančių mokinių klasė(-ės)
	



Vykstančių mokinių sąrašas:
	Eil. Nr.
	Mokinio pavardė, vardas

	1.
	

	2.
	

	3.
	

	4.
	

	5.
	

	6.
	

	7.
	

	8.
	

	9.
	

	10.
	

	11.
	

	12.
	

	13.
	

	14.
	

	15.
	

	16.
	

	17.
	

	18.
	

	19.
	

	20.
	

	21.
	

	22.
	

	23.
	

	24.
	

	25.
	

	26.
	

	27.
	

	28.
	

	29.
	

	30.
	



__________________________________
                                                                                                                                                                                        (Parašas)















                                                                               Klaipėdos r. Dituvos Aleksandro Teodoro 
                                                                               Kuršaičio pagrindinės mokyklos mokinių                                 
                                                                               ugdymo ne mokyklos aplinkoje 
                                                                               organizavimo aprašo
                                                                               2 priedas

IŠVYKOS PROGRAMA IR UŽDAVINIAI
	Pamokos
	Tikslai/uždaviniai/užduotys
	Mokytojas

	Klasės valandėlė
	
	

	Matematika
	
	

	Lietuvių kalba ir
literatūra
	
	

	Dailė
	
	

	
	
	

	
	
	



Programos vadovas _______________________________________
                                                            (vardas, pavardė, parašas)
















                                                                                                                Klaipėdos r. Dituvos Aleksandro Teodoro 
                                                                                                                Kuršaičio pagrindinės mokyklos mokinių                                 
                                                                                                                ugdymo ne mokyklos aplinkoje 
                                                                                                                organizavimo aprašo
                                                                                                                3 priedas

_______________________________________________
(tėvų/globėjų vardas, pavardė, telefonas)

Klaipėdos r. Dituvos Aleksandro Teodoro 
Kuršaičio pagrindinės mokyklos direktorei
Linai Nedveckienei
SUTIKIMAS
DĖL MOKINIŲ IŠVYKOS/EDUKACINIO UŽSIĖMIMO
20___ - ___ - ___
Dituva 
Sutinku, kad mano dukra/sūnus ____________________________________, kuri (-is) mokosi _______ klasėje, š. m. __________ d. vykti Į ______________________ ________________________________________________________________________________________________________________________________________________
Esu informuotas/-a apie Išvykos programą, maršrutą, laiką, trukmę, dalyvavimo taisykles, man žinomos rizikos Išvykos metu. 
Mano sūnus/dukra/globotinis(-ė) yra susipažinęs/-usi su saugaus eismo, aplinkosaugos, priešgaisrinės saugos bei maudymosi reikalavimais, jų laikysis, Išvykos metu nevartos alkoholio bei kitų psichoaktyvių medžiagų ir vykdys Išvykos vadovo nurodymus, turi ir dėvės atšvaitą ar šviesą atspindinčią liemenę Išvykos vadovo nurodymu. 
Sutinku, kad pažeidus saugaus elgesio taisykles ir nesilaikius lydinčių mokytojų nurodymų, kelionė būtų nutraukta ir parvykstama į namus. Pinigai už kelionę nebus grąžinami. 
Prašau, kad, esant būtinybei, mano sūnui/dukrai/globotiniui (-ei) būtų suteikta pirmoji medicininė pagalba. 
Pasirašydamas/-a patvirtinu, kad: 
1. Leidžiu sūnui/dukrai/globotiniu(-ei) dalyvauti Išvykoje. 
2. Man žinoma vaiko grąžinimo po Išvykos vieta ir preliminarus grąžinimo laikas ir įsipareigoju užtikrinti vaiko saugų paėmimą iš vaiko pristatymo vietos vaiko grąžinimo laiku.
Išvykstame______________ d. __________ val., iš mokyklos kiemo.
Grįžtame ________________d. __________val., į mokyklos kiemą.
Išvykos vadovo telefonas:________________________________
_________________                                        ___________________________________
         (parašas)                                                                                   (vardas, pavardė)
___________________________________________________________
         (tėvų/globėjų vardas, pavardė, telefonas)

                                                                              Klaipėdos r. Dituvos Aleksandro Teodoro 
                                                                              Kuršaičio pagrindinės mokyklos mokinių                                 
                                                                              ugdymo ne mokyklos aplinkoje 
                                                                              organizavimo aprašo
                                                                              4 priedas

KLAIPĖDOS R. DITUVOS ALEKSANDRO TEODORO KURŠAIČIO PAGRINDINĖS MOKYKLOS MOKINIŲ TURIZMO RENGINIŲ
SAUGOS, SVEIKATOS IR ELGESIO TAISYKLĖS
I SKYRIUS
BENDROJI DALIS
1. Šios taisyklės yra norminis Mokyklos dokumentas, nusakantis mokiniams jų veiklos ir elgesio reikalavimus išvykos, ekskursijos, žygio, stovyklos ir t.t. (toliau – Turizmo renginys) metu, kad nebūtų padaryta žala gamtai, savo ir kitų mokinių saugai, sveikatai ar gyvybei.
2. Taisyklės nusako su mokinių veikla susijusius pavojus, riziką ir reikalauja griežtai laikytis saugos priemonių, elgesio, drausmės taisyklių ir etiketo reikalavimų kiekviename turizmo renginyje ar turizmo renginio etape.
3. Mokiniui, supažindintam pasirašytinai su šiomis taisyklėmis ir pažeidusiam šiuos taisyklių reikalavimus, taikoma administracinė atsakomybė ir drausminė nuobauda pagal Mokykloje numatytą tvarką.
II SKYRIUS
 SAUGAUS ELGESIO REIKALAVIMAI EINANT PĖSČIOMIS
4. Organizuotai pėsčiųjų grupei mieste draudžiama eiti važiuojamąja kelio dalimi, galima eiti tik šaligatviu.
5. Organizuota pėsčiųjų grupė už miesto ribų ar vietovėse, kuriose nėra šaligatvių, važiuojamąja dalimi privalo:
5.1. eiti kolona ne daugiau kaip 2 eilėmis kuo arčiau dešiniojo važiuojamosios dalies krašto ir tik transporto priemonių judėjimo kryptimi;
5.2. kolonos priekyje ir gale iš kairės pusės turi eiti lydintys asmenys su ryškiaspalvėmis liemenėmis su šviesą atspindinčiais elementais.
6. Tamsiuoju paros metu arba esant blogam matomumui organizuotai pėsčiųjų grupei eiti važiuojamąja dalimi draudžiama.
7. Norėdami pereiti perėją pėstysis privalo:
7.1. eiti šaligatvių dešine puse iki pėsčiųjų perėjos;
7.2. sustoti dešinėje pėsčiųjų perėjos pusėje;
7.3. sustoti toliau nuo važiuojamosios dalies;
7.4. pažiūrėti į kairę;
7.5. pažiūrėti į dešinę pusę ir įsiklausyti;
7.6. jei transporto priemonių arti nėra arba jos sustojo praleisti, dar kartą reikia pasižiūrėti į kairę. Įžengti į važiuojamąją dalį pėsčiųjų perėjose pėstiesiems leidžiama tik po to, kai įvertina atstumą iki artėjančių transporto priemonių ir jų greitį;
7.7. per pėsčiųjų perėją eiti tiesiai, ne įstrižai, neperžengiant jos ribų, be reikalo nedelsti ar nestoviniuoti;
7.8. visą laiką stebėti gatvę, pasižiūrėti į abi puses;
7.9. jei transporto priemonė atvažiuoja iš dešinės pusės, reikia nesiblaškyti, bet ramiai sustoti gatvės viduryje ir palaukti kol transporto priemonė sustos arba kol pravažiuos.
7.10. eiti per gatvę galima tik įsitikinus, jog eiti saugu.
8. Norėdami pereiti nereguliuojamą šviesoforo sankryžą pėstysis privalo:
8.1. eiti šaligatvių dešine puse iki sankryžos;
8.2. sustoti dešinėje pėsčiųjų perėjos pusėje;
8.3. sustoti toliau nuo važiuojamosios dalies;
8.4. pažiūrėti į kairę;
8.5. pažiūrėti į dešinę pusę ir įsiklausyti;
8.6. jei transporto priemonių arti nėra arba jos sustojo praleisti, dar kartą reikia pasižiūrėti į kairę. Įžengti į važiuojamąją dalį pėsčiųjų perėjose pėstiesiems leidžiama tik po to, kai įvertina atstumą iki artėjančių transporto priemonių ir jų greitį.
9. Neleidžiama eiti per reguliuojamą perėją, kai dega geltona, raudona šviesoforo šviesa:
10. Leidžiama eiti, kai dega žalia šviesa.
11. Eiti tiesiai, ne įstrižai per pėsčiųjų perėją, neperžengiant jos ribų, be reikalo nedelsti ar nestoviniuoti.
III SKYRIUS
SAUGAUS ELGESIO REIKALAVIMAI VAŽIUOJANT DVIRAČIU
12. Leidžiama važiuoti keliu tik tinkamai paruoštu dviračiu. Dviračio gale turi būti raudonas šviesos atšvaitas, iš abiejų šonų-oranžiniai šviesos atšvaitai arba kiti šviesą atspindintys elementai, pritvirtinti prie ratų stipinų.
13. Važiuojant keliu tamsiuoju paros metu arba esant blogam matomumui, priekyje turi degti baltos šviesos žibintas, o gale-raudonos šviesos žibintas, dviračio vairuotojas privalo dėvėti šviesą atspindinčią liemenę arba prie drabužių kitiems eismo dalyviams matomoje vietoje prisisegęs šviesą atspindinčius elementus.
14. Dviračių vairuotojai iki 18 metų, važiuodami keliu, privalo būti užsisegę šalmą. Kitiems, vyresniems kaip 18 metų asmenims, dviračiu važiuojantiems keliu, rekomenduojama būti užsidėjus ir užsisegus šalmą.
15. Dviračių taku dviračio vairuotojas privalo važiuoti kuo arčiau tako (jiems skirtos tako dalies) dešiniojo krašto. Jeigu pėsčiųjų ir dviračių eismui skirtame take ar šaligatvyje važiuojamosios dalies ženklinimo linijomis (baltu dviračio simboliu) yra paženklinta dviračių eismui skirta tako (šaligatvio) dalis, dviračio vairuotojas privalo važiuoti ja ir kuo arčiau dešiniojo krašto. Dviračio vairuotojai privalo nekelti pavojaus pėstiesiems. Dviračio vairuotojas norėdamas pervažiuoti į kitą gatvės pusę privalo nulipti nuo dviračio ir persivaryti jį per pėsčiųjų perėją į kitą gatvės pusę. 
16. Dviračių vairuotojams draudžiama:
16.1. važiuoti važiuojamąja dalimi, jeigu įrengti dviračių takai;
16.2. važiuoti automagistralėmis ir greitkeliais;
16.3. važiuoti nelaikant bent viena ranka vairo;
16.4. vežti keleivius;
16.5. būti velkamiems kitų transporto priemonių;
16.6. vilkti kitas transporto priemones;
16.7. važiuoti įsikibus į kitas transporto priemones.
IV SKYRIUS
 SAUGAUS ELGESIO REIKALAVIMAI VYKSTANT TRANSPORTU
17. Maršrutinio transporto leidžiama laukti tik stotelių laipinimo aikštelėse, o kur jų nėra – prie stotelės ženklo ant šaligatvio ar kelkraščio.
18. Keleiviams leidžiama įlipti (išlipti) tik kai transporto priemonė visiškai sustoja. Jeigu tikrinantis pareigūnas sustabdo transporto priemonę, keleiviams leidžiama išlipti tik jam leidus.
19. Iš važiuojamosios dalies pusės keleiviams leidžiama įlipti į transporto priemonę (išlipti iš jos) tik tuo atveju, jeigu to padaryti neįmanoma iš šaligatvio ar kelkraščio pusės ir jeigu tai bus saugu, netrukdys kitiems eismo dalyviams.
20. Keleiviams draudžiama blaškyti vairuotojo dėmesį ir trukdyti jam vairuoti transporto priemonę. 
21. Važiuojant ne miesto transportu, keleivis privalo sėdėti, nevaikščioti po transporto priemonės saloną.
22. Jeigu autobuse matomoje vietoje įrengti saugos diržai, keleivis privalo užsisegti saugos diržą.
23. Jei keleivis vyksta viešuoju transportu, jis privalo įsigyti kelionės bilietą ir jį pažymėti.
V SKYRIUS
SAUGAUS ELGESIO REIKALAVIMAI MAUDANTIS
24. Maudymosi reikalavimai:
24.1. turizmo renginiuose maudytis galima tik sveikatingumo, higienos, o ne sporto tikslais;
24.2. maudytis tik paplūdimiuose arba įrengtose maudymosi vietose;
24.3. maudytis galima tik turizmo vadovui (mokytojui) leidus bei jam stebint;
24.4. vykdant turizmo renginius maudymosi vieta parenkama iš anksto;
24.5. maudytis gali ne daugiau kaip 8 vaikai vienu metu;
24.6. maudymosi metu draudžiama be reikalo šūkauti, nes šauksmas yra pagalbos prašymo signalas; 
24.7. pastebėjus pavojų sveikatai, gyvybei ar įvykus nelaimei, nedelsiant informuoti turizmo vadovą (mokytoją);
24.8. maudymosi plotą privalo žinoti visi nesimaudantieji.
VI SKYRIUS
 SAUGUS ELGESYS KELIAUJANT LAIVAIS IR LĖKTUVAIS
25. Kelionė laivu įpareigoja gerai pasirengti, nusiteikti psichologiškai, kelionės metu būti drausmingiems, korektiškiems, mandagiems.
26. Prieš kelionę kiekvienas dalyvis pasirūpina asmenine vaistinėle, kuri jam reikalinga, kad nesusirgtų jūros liga. Jeigu jos neišvengėte, laikykitės kajutės režimo. Praneškite grupės vadovui apie savijautą ir informuokite, kur būsite. Esant reikalui, grupės vadovas kreipiasi pagalbos į laivo medicinos tarnybą.
27. Plaukiant laivu ar skrendant lėktuvu, privaloma laikytis visų keleiviams nustatytų taisyklių ir palydovų reikalavimų.
28. Visur ir visada būti punktualiems.
29. Savavališkai nelipti į lėktuvą ar keltą. Sulaukti leidimo įlipti.
30. Drausmingai, kultūringai elgtis, netrukdyti vieni kitiems.
VII SKYRIUS
 BENDRI SAUGAUS ELGESIO REIKALAVIMAI
31. Laiku atvykti į turizmo renginį.
32. Vykdyti turizmo vadovo (mokytojo) nurodymus.
33. Griežtai laikytis šių Mokinių turizmo renginių saugos, sveikatos ir elgesio taisyklių.
34. Neatsiskirti nuo grupės.
35. Laikytis saugaus eismo taisyklių.
36. Būti drausmingiems, mandagiems; netriukšmauti, nerėkti.
37. Kultūringai elgtos visuomeniniame transporte, laikytis etiketo taisyklių.
38. Nešiukšlinti viešose vietose, viešajame transporte.
40. Elgtis draugiškai ir būti dėmesingiems vienas kitam.
41. Atlikti turizmo vadovo (mokytojo) ar kito pedagogo paskirtas užduotis.
42. Gamtoje:
42.1. draudžiama teršti gamtą, naikinti arba žaloti medžius, gyvūnus ir t.t.;
42.2. kūrenti laužus galima tik specialiai tam įrengtose laužavietėse ir stovyklavietėse;
42.3. draudžiama deginti atliekas, mėtyti degančius degtukus, naikinti priešgaisrinius įrenginius.
42.4. sutvarkyti savo stovyklavimo vietą, surinkti šiukšles, užpilti laužavietę.

___________________________













                                                                              Klaipėdos r. Dituvos Aleksandro Teodoro 
                                                                              Kuršaičio pagrindinės mokyklos mokinių                                 
                                                                              ugdymo ne mokyklos aplinkoje 
                                                                              organizavimo aprašo
                                                                              5 priedas

IŠVYKOSE DALYVAUJANČIŲ VAIKŲ SAUGOS IR SVEIKATOS INSTRUKTAVIMŲ REGISTRACIJOS ŽURNALAS

Išvykos maršrutas: ___________________________________________________
Išvykos data: ________________________________________________________
      Mokyklos direktoriaus įsakymo data ir Nr. __________________________________
      Instruktavimo data: ___________________________________________________

	Eil. Nr.
	Mokinio vardas, pavardė
	Mokinio parašas

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	



Instruktažą vykdęs darbuotojas _________________________________ 
                                                              (pareigos, vardas, pavardė, parašas)
